Komission asetus (EY) N:o 1195/2002, annettu 3 päivänä heinäkuuta 2002, tupakan tuontia Kanariansaarille koskevien erityistoimenpiteiden yksityiskohtaisista soveltamissäännöistä annetun asetuksen (ETY) N:o 2179/92 muuttamisesta ja neuvoston asetuksen (EY) N:o 1454/2001 mukauttamisesta yhdistetyn nimikkeistön koodien osalta



Virallinen lehti nro L 174 , 04/07/2002 s. 0011 - 0013



Komission asetus (EY) N:o 1195/2002, annettu 3 päivänä heinäkuuta 2002, tupakan tuontia Kanariansaarille koskevien erityistoimenpiteiden yksityiskohtaisista soveltamissäännöistä annetun asetuksen (ETY) N:o 2179/92 muuttamisesta ja neuvoston asetuksen (EY) N:o 1454/2001 mukauttamisesta yhdistetyn nimikkeistön koodien osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi ja asetuksen (ETY) N:o 1601/92 kumoamisesta (Poseican) 28 päivänä kesäkuuta 2001 annetun neuvoston asetuksen (EY) N:o 1454/2001(1) ja erityisesti sen 16 artiklan 2 kohdan, ottaa huomioon maataloustuotteisiin käytettävän yhteisen tullitariffin nimikkeistön mukautusmenettelystä 5 päivänä helmikuuta 1979 annetun neuvoston asetuksen (ETY) N:o 234/79(2), sellaisena kuin se on viimeksi muutettuna asetuksella (EY) N:o 3290/94(3), ja erityisesti sen 2 artiklan 1 kohdan, sekä katsoo seuraavaa: (1) Asetuksen (EY) N:o 1454/2001 16 artiklassa säädetään järjestelmästä, jossa suoraan Kanariansaarille tuotaessa 20000 tonnin määrä tupakkatuotteiden paikalliseen valmistukseen tarkoitettua raakatupakkaa ja osittain valmistettua tupakkaa vapautetaan tuontitulleista. (2) Tämän järjestelmän hallinnoimiseksi on syytä määritellä asetuksen (EY) N:o 1454/2001 16 artiklassa tarkoitetun enimmäismäärän laskemisessa käytettävä vuosittainen kausi sekä käsite "tupakkatuotteiden paikallinen valmistus". Jotta tupakkatuotteiden tuonti Kanariansaarille voisi tapahtua mahdollisimman joustavasti, olisi myös sallittava, että riivityn raakatupakan koko määrä voitaisiin käyttää paikallisen teollisuuden tarpeiden mukaisesti muiden tuotteiden tuontiin vastaavuuskerrointa soveltaen. (3) Yksinkertaisuuden ja hallinnollisen yhtenäisyyden vuoksi tämän järjestelmän hallinnoimiseksi olisi mahdollisuuksien mukaan sovellettava neuvoston asetuksilla (EY) N:o 1452/2001, 1453/2001 ja 1454/2001 vahvistettujen syrjäisimpien alueiden erityisten hankintajärjestelmien soveltamista koskevista yksityiskohtaisista säännöistä 28 päivänä joulukuuta 2001 annetun komission asetuksen (EY) N:o 20/2002(4), sellaisena kuin se on muutettuna asetuksella (EY) N:o 474/2002(5), säännöksiä. (4) Oikeudellisen selvyyden vuoksi olisi kumottava erityistoimenpiteiden soveltamista tupakan tuonnissa Kanariansaarten hyväksi koskevista yksityiskohtaisista säännöistä 30 päivänä heinäkuuta 1992 annettu komission asetus (ETY) N:o 2179/92(6). (5) Asetuksessa (ETY) N:o 2179/92 säädetään, että 20000 tonnin vuotuista kiintiötä hallinnoidaan tietyn vuoden heinäkuun 1 päivästä seuraavan kalenterivuoden kesäkuun 30 päivään ulottuvan kauden perusteella. Järjestelmän yhdenmukaistamiseksi erityisen hankintajärjestelmän kanssa sen hallinnointikautta olisi muutettava siten, että määrä olisi käytettävissä kalenterivuosittain. Järjestelmän soveltamiseksi 1 päivästä heinäkuuta 31 päivään joulukuuta 2002 ulottuvan siirtymäkauden aikana olisi asetuksen (EY) N:o 1454/2001 16 artiklassa tarkoitetuksi käytettävissä olevaksi enimmäismääräksi vahvistettava 10000 tonnia. (6) Leikattua tupakkaa koskeva yhdistetyn nimikkeistön koodi on muuttunut; asetuksen (EY) N:o 1454/2001 16 artiklaa on sen vuoksi mukautettava vastaavasti. (7) Tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tässä asetuksessa vahvistetaan Kanariansaarille tapahtuvan tupakantuonnin osalta asetuksen (EY) N:o 1454/2001 16 artiklan soveltamista koskevat yksityiskohtaiset säännöt. 2 artikla Tätä asetusta sovellettaessa: - vuosittaisen enimmäismäärän laskemisessa käytettävä vuosittainen kausi ulottuu vuoden 1 päivästä tammikuuta saman vuoden 31 päivään joulukuuta, - "tupakkatuotteiden paikallisella valmistuksella" tarkoitetaan kaikkia Kanariansaarilla toteutettavia toimia, joiden tarkoituksena on jalostaa liitteessä mainittuja tuotteita valmiiksi poltettaviksi tuotteiksi, - raakatupakan ja osittain valmistetun tupakan määrät muunnetaan riivityn raakatupakan määriksi liitteessä olevien vastaavuuskertoimien perusteella. 3 artikla Liitteessä tarkoitettujen tuotteiden tuonti edellyttää vapautustodistuksen esittämistä. Todistushakemuksen ja todistuksen 20 kohdassa on oltava seuraava maininta: "tupakkatuotteiden valmistukseen tarkoitettu tuote". Jollei tässä asetuksessa toisin säädetä, asetuksen (EY) N:o 20/2002 2, 5, 9, 10, 11, 12, 13, 15, 25 ja 26 artiklan säännöksiä sovelletaan soveltuvin osin. Toimivaltaisten viranomaisten on varmistettava tässä asetuksessa tarkoitettujen tuotteiden käyttö asiaa koskevien yhteisön säännösten mukaisesti ja erityisesti tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93(7), sellaisena kuin se on viimeksi muutettuna asetuksella (EY) N:o 444/2002(8), 291-300 artiklan mukaisesti. 4 artikla Kumotaan asetus (ETY) N:o 2179/92. 5 artikla Vahvistetaan 1 päivästä heinäkuuta 31 päivään joulukuuta 2002 ulottuvaksi ajaksi asetuksen (EY) N:o 1454/2001 16 artiklan nojalla tullista vapautettavaksi riivittyä raakatupakkaa vastaavaksi enimmäismääräksi 10000 tonnia. 6 artikla Korvataan asetuksen (EY) N:o 1454/2001 16 artiklan 1 kohdan seitsemännessä luetelmakohdassa CN-koodi " ex 2403 10 00 " CN-koodilla " ex 2403 10 90 ". 7 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä heinäkuuta 2002. Komission puolesta Franz Fischler Komission jäsen (1) EYVL L 198, 21.7.2001, s. 45. (2) EYVL L 34, 9.2.1979, s. 2. (3) EYVL L 349, 31.12.1994, s. 105. (4) EYVL L 8, 11.1.2002, s. 1. (5) EYVL L 75, 16.3.2002, s. 25. (6) EYVL L 217, 31.7.1992, s. 79. (7) EYVL L 253, 11.10.1993, s. 1. (8) EYVL L 68, 12.3.2002, s. 11. LIITE Vastaavuuskertoimet suoraan Kanariansaarille tuotaville tulleista vapautettaville tuotteille >TAULUKON PAIKKA>